АҞӘА, жьҭаара 7 – Sputnik. Аԥсны Ахада Рауль Ҳаџьымба аԥсныжәлар рыхьӡала Урыстәылатәи Афедерациа Ахада Владимир Путин имшира идиныҳәалеит. Абри атәы аанацҳауеит атәыла Ахада иофициалтә саит.
Адныҳәалараҟны иазгәаҭоуп:
"Миллионҩыла ауаа Урыстәылеи анҭаҵи шәыхьӡ иадырҳәалоит адунеитә зинеиҿкаара, аҿиара, ахьчара. Шәара атәыла аекономика, арратә мчра, адунеижәларбжьаратә ҳаҭыр еиҭазырҿиаз ҭоурыхтә хаҿны шәрыԥхьаӡоит", ҳәа.
Урыстәылатәи Афедерациа Ахада Владимир Путин диит жьҭаара 7 1952 шықәса рзы, Ленинград ақалақь аҟны (Санкт-Петербург).
1975 шықәса рзы Ленинградтәи аҳәынҭқарратә университет далгоит.
Хәажәкыра 26 2000 шықәса рзы Урыстәылатәи Афедерациа ахадас дҟалоит.
Хәажәкыра 14 2004 шықәса рзы – аҽазныкгьы атәыла ахадаҳәа деиҭалхуп.
Лаҵарамза 8 2008 шықәса рзы — Урыстәылатәи Афедерациа аиҳабыра рнапхгаҩыс далхуп.
Лаҵарамза 7 2012 шықәса рзы — Урыстәылатәи Афедерациа ахадас деиҭаҟалоит.
Аекономикатә наукақәа дыркандидатуп.